12 Na se se bolela gore bao ba tlogetšego therešo ba ka se sa dumelelwa go boela ka phuthegong? Goba a re re yo mongwe ga a nyake go ineela go Jehofa, na seo napile se ra gore ke yo ‘a sa swanelegego’? Aowa. Batho ba bjalo ba sa na le sebaka sa go lokiša ditsela tša bona pele masetlapelo a magolo a ka thoma. Go bjalo ka ge eka Jehofa o ba goeletša ka gore: “Boelang go nna, le nna ke tla boela go lena.” (Mal. 3:7) Ntlha ye e gatelelwa ke seswantšho se sengwe sa Jesu, seswantšho sa morwa wa lehlaswa.—Bala Luka 15:11-32. Beibele e na le dipego tše seswai tša dihlatse tšeo di bonego ka mahlo tša ge batho ba be ba tsošwa bahung ba bušetšwa bophelong lefaseng. * Tše ke dipego tša go tsošwa ga batho, e sego tša go tswalwa gape ka mmele o mongwe. Ba leloko le bagwera ba ile ba tseba le semeetseng bao ba bego ba tsošitšwe bahung. Ga go na moo ba leloko ba ilego ba swanelwa ke go tsoma gare ga masea a kgole le kgauswi e le ge ba leka go bona ge e ba le lengwe la masea e be e le moya o tswetšwego gape ka mmele o mongwe wa moratiwa wa bona yo a hwilego.—Johane 11:43-45.